*****

ΚΑΝΟΝΙΣΜΟΣ (ΕΟΚ) αριθ. 3247/83 ΤΗΣ ΕΠΙΤΡΟΠΗΣ

της 16ης Νοεμβρίου 1983

για την πώληση, σε τιμή που καθορίζεται εκ των προτέρων, των σταφίδων της συγκομιδής 1982 που κατέχουν οι ελληνικοί οργανισμοί αποθεματοποίησης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2),

τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα (3), όπως τροποποιήθηκε τελευταία από τον κανονισμό (ΕΟΚ) αριθ. 3009/83 (4), και ιδίως το άρθρο 6 παράγραφος 2,

Εκτιμώντας:

ότι οι ελληνικοί οργανισμοί παρέμβασης κατέχουν ακόμη αποθέματα σταφίδων από τη συγκομιδή 1982, τα οποία αγόρασαν σύμφωνα με το άρθρο 3 του κανονισμού (ΕΟΚ) αριθ. 2194/81· ότι, λόγω της κατάστασης της αγοράς της σταφίδας, η πώληση αυτών των σταφίδων σε τιμή που έχει καθοριστεί εκ των προτέρων πρέπει να συνεχιστεί σύμφωνα με τις διατάξεις του κανονισμού (ΕΟΚ) αριθ. 3263/81 της Επιτροπής (5)·

ότι κατά τον καθορισμό της τιμής πώλησης πρέπει να ληφθεί υπόψη ότι τα προϊόντα αυτά παραμένουν επιλέξιμα για ενίσχυση· ότι, συνεπεία των διατάξεων του άρθρου 10 παράγραφος 1 του κανονισμού (ΕΟΚ) αριθ. 2425/81 της Επιτροπής της 20ής Αυγούστου 1981 περί καθορισμού των λεπτομερειών εφαρμογής του καθεστώτος ενισχύσεων για τις σταφίδες και τα ξηρά σύκα (6), όπως τροποποιήθηκε από τον κανονισμό (ΕΟΚ) αριθ. 291/83 (7), η τιμή συναλλάγματος που πρέπει να εφαρμοστεί κατά τη μετατροπή της ενίσχυσης που έχει καθοριστεί σε ECU, σε εθνικό νόμισμα, είναι η αντιπροσωπευτική τιμή που εφαρμόζεται την 1η Σεπτεμβρίου 1982 · ότι, σύμφωνα με το άρθρο 5 του κανονισμού (ΕΟΚ) αριθ. 3263/81, η τιμή συναλλάγματος που εφαρμόζεται στις τιμές πώλησης είναι η αντιπροσωπευτική τιμή που ισχύει την ημέρα κατά την οποία η αίτηση θεωρείται αποδεκτή· ότι οι επιπτώσεις των δύο διαφορετικών τιμών συναλλάγματος στην τιμή πώλησης που εκφράζεται σε εθνικό νόμισμα πρέπει να αντικατοπτρίζονται στην τιμή πώλησης που θα καθοριστεί·

ότι οι τιμές που καθορίζονται στον παρόντα κανονισμό αντικαθιστούν τις τιμές που καθορίστηκαν με τον κανονισμό (ΕΟΚ) αριθ. 2236/83 της Επιτροπής (8) όσον αφορά τις σταφίδες της συγκομιδής 1982·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ελληνικοί οργανισμοί αποθεματοποίησης που απαριθμούνται στο παράρτημα Ι προβαίνουν στην πώληση των σταφίδων της συγκομιδής 1982, οι ποιότητες και οι τιμές των οποίων αναφέρονται στο παράρτημα ΙΙ.

2. Η πώληση γίνεται σύμφωνα με τις διατάξεις του κανονισμού (ΕΟΚ) αριθ. 3263/81, και ιδίως σύμφωνα με τα άρθρα 2 έως 5.

3. Οι αιτήσεις αγοράς πρέπει να υποβάλλονται εγγράφως σε κάθε ενδιαφερόμενο οργανισμό αποθεματοποίησης, στα κεντρικά γραφεία της ΥΔΑΓΕΠ, οδός Αχαρνών 5, Αθήνα, Ελλάδα.

4. Οι ενδιαφερόμενοι μπορούν να λάβουν πληροφορίες για τις ποσότητες και τους χώρους όπου είναι εναποθηκευμένα τα προϊόντα, στις διευθύνσεις που αναφέρονται στο παράρτημα Ι.

Άρθρο 2

Οι διατάξεις σχετικά με τις σταφίδες της συγκομιδής 1982, που περιλαμβάνονται στον κανονισμό (ΕΟΚ) αριθ. 2236/83, καταργούνται.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι και τις 31 Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Νοεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 5. 5. 1983, σ. 16.

(3) ΕΕ αριθ. L 214 της 1. 8. 1981, σ. 1.

(4) ΕΕ αριθ. L 296 της 20. 10. 1983, σ. 1.

(5) ΕΕ αριθ. L 329 της 17. 11. 1981, σ. 8.

(6) ΕΕ αριθ. L 240 της 24. 8. 1981, σ. 1.

(7) ΕΕ αριθ. L 33 της 4. 2. 1983, σ. 12.

(8) ΕΕ αριθ. L 214 της 5. 8. 1983, σ. 15.

ΠΑΡΑΡΤΗΜΑ Ι

Κατάλογος των οργανισμών αποθεματοποίησης για τους οποίους γίνεται αναφορά στο άρθρο 1 του παρόντος κανονισμού

Α. ΚΟΡΙΝΘΟΥ

1. ΑΣΟ, Μαιζώνος 241, Πάτρα, Ελλάδα

2. Παναιγιάλειος Ένωση Συνεταιρισμών, Αίγιο, Ελλάδα

3. Ένωση Γεωργικών Συνεταιρισμών Ζακύνθου, Ζάκυνθος, Ελλάδα

4. Ένωση Γεωργικών Συνεταιρισμών Ολυμπίας Ηλείας, Πύργος, Ελλάδα

Β. ΣΟΥΛΤΑΝΙΝΑ

1. ΚΣΟΣ, Κανάρη 24, Αθήνα, Ελλάδα

2. Ένωση Γεωργικών Συνεταιρισμών Ηρακλείου Κρήτης, Ηράκλειο Κρήτης, Ελλάδα

3. Ένωση Γεωργικών Συνεταιρισμών Μεσσαράς, Μοίρες Ηρακλείου Κρήτης, Ελλάδα

4. Ένωση Γεωργικών Συνεταιρισμών Μονοφατσίου, Ασημί Ηρακλείου Κρήτης, Ελλάδα

5. Ελαιουργικός Οινοποιητικός και Πιστωτικός Συνεταιρισμός Αρχανών Κρήτης, Αρχάνες Κρήτης, Ελλάδα

6. Ελαιουργικός Οινοποιητικός Συνεταιρισμός Καστελίου Πεδιάδος Κρήτης, Καστέλι Πεδιάδος Κρήτης, Ελλάδα

7. Ελαιουργικός Συνεταιρισμός Κρουσώνος Ηρακλείου Κρήτης, Ηράκλειο Κρήτης, Ελλάδα

8. Ένωση Παραγωγικών Συνεταιρισμών Πεζών, Καλλονή Ηρακλείου Κρήτης, Ελλάδα

9. Ένωση Παραγωγικών Συνεταιρισμών, Μυλοπόταμος, Κρήτη, Ελλάδα

10. Ένωση Παραγωγικών Συνεταιρισμών, Σητεία, Κρήτη, Ελλάδα

ΠΑΡΑΡΤΗΜΑ ΙΙ

Ποιότητα και τιμές σταφίδων που αναφέρονται στο άρθρο 1 της συγκομιδής 1982

1.2 // // (σε ECU/100 kg) // Σουλτανίνα αριθ. 1 // 97,22 // Κορινθιακή, σκιάς, Αιγιαλείας // 96,01 // Σουλτανίνα αριθ. 2 // 95,19 // Κορινθιακή, εκλεκτή, Αιγιαλείας // 93,97 // Κορινθιακή, σκιάς, Κορινθίας // 93,30 // Σουλτανίνα αριθ. 4 // 92,08 // Κορινθιακή, εκλεκτή, Κορινθίας // 90,54 // Κορινθιακή, κοινή, Αιγιαλείας // 89,23 // Σουλτανίνα αριθ. 5 // 88,02 // Κορινθιακή, εκλεκτή, Πατρών, Ιονίων Νήσων, Νομού Ηλείας, Τριφυλίας // 88,02 // Κορινθιακή, κοινή, Κορινθίας // 88,02 // Κορινθιακή, εκλεκτή, λοιπής Μεσσηνίας // 86,66 // Κορινθιακή, κοινή, Πατρών, Ιονίων Νήσων, Νομού Ηλείας, Τριφυλίας // 85,31 // Κορινθιακή, κοινή, λοιπής Μεσσηνίας // 83,95 // Κορινθιακή, κοινή Β (άλλων προελεύσεων) // 76,77